P6_TA(2005)0533
Menneskerettighedssituationen i Tibet og Hongkong
Europa-Parlamentets beslutning om Tibet og Hongkong
Europa-Parlamentet ,
—der henviser til sine tidligere beslutninger om Tibet og menneskerettighedssituationen i Kina,
—der henviser til sine beslutninger af 18. november 2004 (1), 13. januar 2005 (2) og 27. oktober 2005 (3)
om sagen vedrørende den fængslede lama, Tenzin Delek Rinpoche, der er i livsfare på grund af tortur,
—der henviser til sin beslutning af 19. december 2002 om Hongkong (4),
—der henviser til fælleserklæringen fra det ottende topmøde mellem EU og Kina, som fandt sted den
5. september 2005 i Beijing,
—der henviser til de manglende fremskridt i menneskerettighedsdialogen mellem EU og Kina,
—der henviser til forretningsordenens artikel 115, stk. 5,
Tibet
A. der anfører, at kinesiske embedsmænd siden oktober 2005 har ført en såkaldt »patriotisk uddannelses-
kampagne«, hvorunder tibetanerne tvinges til at underskrive erklæringer, der beskriver Dalai Lama somen farlig separatist og proklamerer Tibet som »en del af Kina«,
B. der gør opmærksom på, at en ung tibetansk munk ved navn Ngawang Jangchub i oktober 2005 døde
under mystiske og uopklarede omstændigheder i Drepung-klosteret i Lhasa under en »patriotisk opdra-gelsessession«,
C. der fremhæver, at fem tibetanske munke fra Drepung-klosteret i Lhasa, som nægtede at underskrive
erklæringerne, blev anholdt den 23. oktober 2005 og fængslet i den offentlige sikkerhedstjenestes inter-
neringscentre i deres respektive hjembyer og sandsynligvis er blevet tortureret,
D. der bemærker, at det endnu ikke er fastslået, om flere protesterende blev anholdt,E. der tilføjer, at mere end 400 tibetanske munke fra Drepung-klosteret i Lhasa protesterede fredeligt mod
fængslingen af deres medbrødre, og at snesevis af dem voldeligt blev tvunget tilbage til deres kvarterer
af væbnet kinesisk politi og den offentlige sikkerhedstjenestes specialstyrker,
F. der gør opmærksom på, at Drepung-klosteret i Lhasa med dets mange beboere er hermetisk lukket af
specialstyrkerne, og at ingen har fået lov til at komme ind i eller forlade bygningerne siden den25. november 2005,
G. der understreger, at Tenzin Delek Rinpoche stadig er fængslet, og at hans helbredstilstand er et åbent
spørgsmål,
H. der anfører, at Manfred Nowak, FN's Menneskerettighedskommissions særlige ordfører om tortur og
anden grusom, umenneskelig eller nedværdigende behandling eller straf, som besøgte Kina fra den20. november til den 2. december 2005, på grundlag af de oplysninger, han modtog under opholdet,har bekræftet, at der er blevet anvendt mange forskellige torturmetoder i Kina, og mener, at torturstadig er en udbredt praksis i Kina,
(1) EUT C 201 E af 18.8.2005, s. 122.
(2) EUT C 247 E af 6.10.2005, s. 158.
(3) »Vedtagne tekster«, P6_TA(2005)0416.
(4) EUT C 31 E af 5.2.2004, s. 261.23.11.2006 DA C 286 E/523 Den Europæiske Unions Tidende
Torsdag, den 15. december 2005
Hongkong
I. der minder om, at titusindvis af mennesker søndag den 4. december 2005 deltog i en march i Hong-
kong for at kræve indførelse af et fuldt demokratisk system,
J. der bemærker, at Hongkongs øverste leder for tiden vælges af en komité bestående af ca. 800 i Hong-
kong bosiddende personer, som udpeges af de kinesiske myndigheder,
K. der påpeger, at artikel 45 og 68 i Hongkongs grundlov foreskriver, at udvælgelsen af den øverste leder
og alle medlemmer af lovgivningsrådet med tiden skal ske ved almindelige valg,
Tibet
1. kræver, at Folkerepublikken Kinas regering klarlægger omstændighederne ved den unge tibetanske
munk Ngawang Jangchubs død under den »patriotiske opdragelsessession« i oktober 2005;
2. er dybt bekymret over helbredstilstanden hos de fem munke, der blev anholdt ved Drepung-klosteret
den 23. november 2005;
3. anmoder indtrængende Folkerepublikken Kinas regering om øjeblikkeligt at løslade de fem munke fra
deres fangenskab i den offentlige sikkerhedstjenestes interneringscentre;
4. anmoder Folkerepublikken Kinas regering om at give alle oplysninger om de vilkår, hvorunder mun-
kene tilbageholdes, og navnlig redegøre nærmere for påstandene om tortur og eventuelle yderligere anhol-delser;
5. tilskynder kraftigt Folkerepublikken Kinas regering til omgående at ophæve blokaden af Drepung-klo-
steret i Lhasa;
6. anmoder indtrængende de kinesiske myndigheder om at standse »den patriotiske uddannelseskam-
pagne«, reagere på en rimelig måde på ikke-voldelige protester og ikke undergrave menneskerettighederne
ved brug af fysisk vold mod de protesterende;
7. anmoder Rådet og Kommissionen om på det kraftigste at gøre indsigelse over for de kinesiske myn-
digheder i dette spørgsmål inden for rammerne af menneskerettighedsdialogen mellem EU og Kina; forven-ter, at denne dialog bliver mere effektiv, således at der sker en betydelig forbedring i Kinas beklageligesituation på menneskerettighedsområdet;
8. kræver endnu en gang, at Tenzin Delek Rinpoche løslades omgående;9. gentager sit krav om ophævelse af dødsstraffen og et øjeblikkeligt moratorium herfor i Kina;10. tilskynder kraftigt Folkerepublikken Kinas regering til at reagere på internationale anmodninger om
forbedringer af menneskerettighedssituationen i Kina og garantere religionsfrihed, ytringsfrihed og politiskfrihed og især løslade alle indsatte, der er idømt fængselsstraf på grund af deres religiøse aktiviteter;
11. anmoder endnu en gang Folkerepublikken Kinas regering om at forbedre forholdene for de indsatte i
landets fængsler, ophøre med at udsætte tilbageholdte for tortur og afskaffe denne praksis, bringe den fort-satte krænkelse af det tibetanske folks og andre mindretals menneskerettigheder til ophør og sikre, at landetrespekterer de internationale standarder for menneskerettigheder og humanitær ret;
12. anmoder Rådet og medlemsstaterne om at opretholde EU's embargo på våbenhandel med Folkere-
publikken Kina og ikke slække på den eksisterende begrænsning af våbensalget;
13. anmoder Folkerepublikken Kinas regering om at fortsætte dialogen med repræsentanterne for Hans
Hellighed Dalai Lama;
14. tilskynder kraftigt Formandskonferencen til at indbyde Hans Hellighed Dalai Lama til at tale i Europa-
Parlamentet i 2006;C 286 E/524 DA 23.11.2006 Den Europæiske Unions Tidende
Torsdag, den 15. december 2005
Hongkong
15. minder om, at Hongkongs grundlov foreskriver, at Hongkongs øverste leder med tiden skal vælges
ved almindelige valg;
16. anmoder Hongkongs myndigheder om:
—at opstille en tidsplan for indførelse af almindelige valg, som kan accepteres af alle demokratiske partier
og offentligheden
—at afskaffe den gældende ordning for udnævnelse af medlemmer af distriktsrådet,
—at erstatte kollektiv stemmeafgivelse med individuel stemmeafgivelse i de funktionelle valgkredse ved
valg til lovgivningsrådet,
—at udvide valgkomiteens vælgerkorps;
17. ser frem til, at den øverste leder og alle medlemmer af lovgivningsrådet vælges ved et valgsystem, der
er baseret på de principper, som kendetegner et demokrati med et flerpartisystem, hvor regeringen står tilregnskab over for den lovgivende magt, og virkelig effektiv regeringsførelse er i højsædet —en situation,
som i høj grad vil komme hele Hongkongs befolkning til gode;
*
**
18. pålægger sin formand at sende denne beslutning til Rådet, Kommissionen, FN's generalsekretær, Fol-
kerepublikken Kinas regering, Den Nationale Folkekongres' Stående Udvalg, Hongkongs øverste leder oglovgivningsråd, Sichuan-provinsens guvernør og den øverste anklagemyndighed i Sichuanprovinsen.
P6_TA(2005)0534
Menneskerettigheder i Rusland
Europa-Parlamentets beslutning om menneskerettigheder i Rusland og den nye ngo-lovgivning
Europa-Parlamentet,
—der henviser til sine tidligere beslutninger om Rusland og særlig til beslutningen af 26. maj 2005 om
forbindelserne mellem EU og Den Russiske Føderation (1),
—der henviser til EU's og Ruslands målsætning om at implementere de fire »fælles rum« som aftalt på
topmødet mellem EU og Rusland i maj 2005,
—der henviser til udfaldet af topmøderne mellem EU og Rusland og særlig til den beslutning, der blev
truffet på topmødet mellem EU og Rusland i Haag i 2004 om at gennemføre en regelmæssig dialog ommenneskerettighedsspørgsmål,
—der henviser til målsætningerne om konsolidering af politiske frihedsrettigheder og demokrati i Den
Russiske Føderation som opstillet i partnerskabs- og samarbejdsaftalen mellem EU og Rusland (
2), der
trådte i kraft den 1. december 1997,
—der henviser til den europæiske menneskerettighedskonvention og de tilhørende protokoller,
—der henviser til Europarådets foreløbige udtalelse om ændringer i Den Russiske Føderations føderale
lovgivning om almennyttige organisationer og offentlige sammenslutninger,
(1) »Vedtagne tekster«, P6_TA(2005)0207.
(2) EFT L 327 af 28.11.1997, s. 1.23.11.2006 DA C 286 E/525 Den Europæiske Unions Tidende
Torsdag, den 15. december 2005